Kargados Karachosas

Kargados Karachoso seklumos () arba Sent Brendono uolos – didelė povandeninė karbonato plynaukštė Indijos vandenyne apie 430 km į šiaurės rytus nuo Mauricijaus.Overview of Mauritius , Portal of the Republic of Mauritius (Nuoroda tikrinta 2011-04-11) Maskarenų salų dalis. Seklumas sudaro apie 100 km ilgio, apie 5 km pločio ir apie 190 km² ploto pjautuvo formos rifas, į vakarus nuo jo esanti vidutiniškai 20 m gylio lagūna su smėlio seklumomis ir apie 40 salų , kurių bendras plotas – 1,32 km².Cargados Carajos Shoals, Oceandots.com (Nuoroda tikrinta 2011-04-11)

Praeityje Kargados Karachosas buvo didelė vulkaninė sala, bet veikiama erozijos suiro ir tapo povandeniniu koraliniu atolu. Šiauriausiame Kargados Karachoso rifo gale yra Il Rafaelio sala, o iš šonų – atokesnės Sirenų ir Šiaurinė salos. Vakarinėje Kargados Karachoso seklumų pusėje, apie 22 km nuo rytinių rifų, yra eilė salelių, kurios sudaro vakarinį lagūnos pakraštį: Fregatų sala, Perlų sala ir Perlų Bangolaužio rifas. Apie 20 km į šiaurę nuo seklumų yra atoki rifų apsupta Albatrosų sala, kuri iš esmės yra atskira koralinė sala. Tai didžiausia salyno sala. Taip pat joje yra aukščiausias salyno taškas (6 m virš jūros lygio).

Kargados Karachoso seklumos priklauso Mauricijaus Respublikai ir yra administruojamos iš Port Luiso. Nuolatinių gyvenviečių nėra. Albatrosų saloje (salyno šiaurėje) ir Kokosų saloje (pietuose) yra žvejų stovyklavietės, o Rafaelio saloje (centre) yra bazė. 2000 m. surašymo dieną salyne buvo laikinai apsistoję 63 žvejai.2000 Housing And Population Census. Volume II: Demographic Characteristics. Introduction. Central statistics Office of the Republic of Mauritius (Nuoroda tikrinta 2011-04-11)

Kargados Karachoso salų augmeniją sudaro krūmynai ir žolė. Kai kuriose salose yra kokospalmių. Salos yra svarbios jūrų paukščių (rožinių žuvėdrų, rudųjų nodžių, mažųjų nodžių, Gygis alba) ir žaliųjų vėžlių perimvietės.

Šaltiniai

Kategorija:Afrikos salos
Kategorija:Mauricijaus geografija
Kategorija:Indijos vandenyno salos